Abdulaziz Komilov xorijda davolanayotgani ma'lum qilindi

Tashqi ishlar vaziri Abdulaziz Komilov xorijda davolanayotgani ma'lum bo'ldi. Bu haqda vazirlik axborot xizmati xabar berdi.
Ma'lum bo'lishicha, Abdulaziz Komilov so'nggi o'n kun davomida surunkali kasalliklari tufayli Tibbiyot bosh boshqarmasining 1-son Markaziy klinik shifoxonasida tibbiy muolajalar oldi.
Shifokorlarning konsilium xulosasiga ko'ra, vazirning salomatligini yanada chuqurrok tekshiruvdan o'tkazish zarurati yuzaga kelgani sababli, ayni kunlarda vazir ixtisoslashgan tibbiy ko'rikdan o'tish va tegishli muolajalarni olish maqsadida xorijda davolanishni davom ettirmoqda.
Avvalroq Buxoro viloyati hokimi koronavirusga chalingani sabab Toshkent shahriga davolanish uchun kelgani haqida xabar berilgandi.